[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.3.2006

COM(2006) 114 τελικό

Πρόταση για

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της Διοργανικής Συμφωνίας της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη Διοργανική Συμφωνία της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Διοργανική Συμφωνία της 7ης Νοεμβρίου 2002[1] επιτρέπει την ενεργοποίηση του Ταμείου Αλληλεγγύης της Ευρωπαϊκής Ένωσης μέσω ενός μηχανισμού ευελιξίας, εντός του ετήσιου ορίου του 1 δισεκατομμυρίου ευρώ, καθ’ υπέρβασιν των πιστώσεων των σχετικών τομέων των Δημοσιονομικών Προοπτικών. Οι όροι επιλεξιμότητας προς υπαγωγή στο εν λόγω ταμείο εκτίθενται αναλυτικά στον κανονισμό του Συμβουλίου (ΕΚ) αριθ. 2012/2002[2].

Βάσει των αιτήσεων για αρωγή από το Ταμείο Αλληλεγγύης που υπέβαλαν η Βουλγαρία, η Ρουμανία και η Αυστρία, χώρες οι οποίες επλήγησαν από σοβαρές πλημμύρες μεταξύ Απριλίου και Αυγούστου 2005, οι συνολικές εκτιμήσεις των ζημιών που υπέστησαν έχουν ως εξής:

Άμεση ζημία (σε ευρώ) |

Βουλγαρία: Πλημμύρες Μαΐου 2005 | 222 279 548 |

Βουλγαρία: Πλημμύρες Αυγούστου 2005 | 237 446 248 |

Ρουμανία: Πλημμύρες Απριλίου/Μαΐου 2005 | 489 529 837 |

Ρουμανία: Πλημμύρες Ιουλίου/Αυγούστου 2005 | 1 049 681 003 |

Αυστρία : Πλημμύρες Αυγούστου 2005 | 591 943 573 |

Σύνολο | 2 590 880 209 |

Αφού εξέτασε τις εν λόγω αιτήσεις[3], και λαμβάνοντας υπόψη το ανώτατο ποσό βοήθειας από το Ταμείο Αλληλεγγύης, καθώς και το περιθώριο ανακατανομής πιστώσεων σε τομέα που απαιτεί πρόσθετες δαπάνες, η Επιτροπή προτείνει την ενεργοποίηση του εν λόγω ταμείου για συνολικό ποσό 106 357 627 ευρώ, στο πλαίσιο του τομέα 3 των Δημοσιονομικών Προοπτικών.

Η Επιτροπή θα υποβάλει Διορθωτικό Προϋπολογισμό (ΔΠ) με σκοπό να εγγραφούν στον προϋπολογισμό του 2006 συγκεκριμένες πιστώσεις ανάληψης υποχρεώσεων και πληρωμών ανά δικαιούχο χώρα, όπως απαιτεί το σημείο 4 της Διοργανικής Συμφωνίας της 7ης Νοεμβρίου 2002.

Πρόταση για

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της Διοργανικής Συμφωνίας της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη Διοργανική Συμφωνία της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Διοργανική Συμφωνία της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη Διοργανική Συμφωνία της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού[4], και ιδίως το σημείο 3,

τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5],

την πρόταση της Επιτροπής,[6]

Εκτιμώντας τα εξής :

(1) Η Ευρωπαϊκή Ένωση σύστησε το Ταμείο Αλληλεγγύης της Ευρωπαϊκής Ένωσης (εφεξής «το Ταμείο») με σκοπό να δείξει αλληλεγγύη προς τον πληθυσμό περιοχών που έχουν πληγεί από καταστροφές.

(2) Η Διοργανική Συμφωνία της 7ης Νοεμβρίου 2002 επιτρέπει την ενεργοποίηση του Ταμείου εντός του ετήσιου ορίου του 1 δισεκατομμυρίου ευρώ.

(3) Ο κανονισμός (ΕΚ) αριθ. 2012/2002 περιλαμβάνει διατάξεις που διέπουν την ενεργοποίηση του Ταμείου.

(4) Η Βουλγαρία, η Ρουμανία και η Αυστρία υπέβαλαν αιτήσεις για ενεργοποίηση του Ταμείου, λόγω των ζημιών που προκλήθηκαν από πλημμύρες,

ΑΠΟΦΑΣΙΖΟΥΝ:

Άρθρο 1

Το Ταμείο Αλληλεγγύης της Ευρωπαϊκής Ένωσης ενεργοποιείται στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2006, με σκοπό να παράσχει το ποσό των 106 357 627 ευρώ σε πιστώσεις ανάληψης υποχρεώσεων και πληρωμών.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[1] ΕΕ C 283, 20.11.2002, σ. 1.

[2] ΕΕ L 311, 14.11.2002, σ. 3.

[3] Ανακοίνωση προς την Επιτροπή σχετικά με δύο αιτήσεις για ενεργοποίηση του Ταμείου Αλληλεγγύης της Ευρωπαϊκής Ένωσης, οι οποίες υπεβλήθησαν από τη Βουλγαρία για την περίπτωση των σοβαρών πλημμυρών του Μαΐου και του Αυγούστου 2005, και ανακοίνωση προς την Επιτροπή σχετικά με τρεις αιτήσεις για ενεργοποίηση του Ταμείου Αλληλεγγύης της Ευρωπαϊκής Ένωσης, οι οποίες υπεβλήθησαν από τη Ρουμανία και την Αυστρία για την περίπτωση των σοβαρών πλημμυρών του Απριλίου/Μαΐου και του Ιουλίου/Αυγούστου 2005, όπου εκτίθεται η εκ μέρους της Επιτροπής ανάλυση των αιτήσεων αυτών.

[4] ΕΕ C 172, 18.06.1999, σ. 1.

[5] ΕΕ L 311, 14.11.2002, σ. 3.

[6] ΕΕ C […], […], σ. […].